Krystyna Miłobędzka

Krystyna Miłobędzka (Margonin, 1932ko ekainaren 8a – 2025eko apirilaren 17a) poloniar poeta eta antzerkigilea izan zen.

 Bizitza 
1950ean Poznańgo Unibertsitatean matrikulatu zen polonierazko filologia ikasteko, eta 1953an Wrocławeko Unibertsitateko Filologia Fakultatean jarraitu zituen ikasketak. 1960an lehen poema sorta, Anaglify, argitaratu zuen Twórczość aldizkarian, eta 1970ean lehen poesia bilduma, Pokrewne, kaleratu zuen. 1983an Filosofiako doktoretza egin zuen Silesiako Unibertsitatean.

Haurrentzako antzezlan bat baino gehiago eta haurrentzako antzerkiari eskainitako hainbat lan teoriko idatzi zituen. Bere gidoi gehienak Poznańgo Marcinek antzokiak eszenaratu zituen. Słupskeko, Wrocławeko eta Wałbrzycheko txotxongiloen antzokietan ere aritu zen. Bere literatur lana hainbat ikertzailek aztertu dute.

Bizitza gehiena Puszczykowon eman zuen. Bi aldiz ezkondu zen: lehenengoz Jerzy Miłobędzkirekin eta bigarrenez Andrzej Falkiewicz idazle eta filosofoarekin. Wojciech izeneko seme bat izan zuen.

 Sariak 

 1992: Barbara Sadowska saria
 1993: Kultur Fundazioaren saria
 2001: Kultura ministroaren saria
 2003: Lau Zutabeen Literatura Saria
 2004: Poznańgo Argitalpen Berrien Aurkezpenaren saria
 2004: Wrocławeko alkatearen saria
 2009: Poznań Hiriko Arte Saria
 2013: Silesius saria
 2020: Poznańgo Adam Mickiewicz Literatura Saria

 Lanak 
Poesia
 Anaglify (1960)
 Pokrewne (1970)
 Dom, pokarmy (1975)
 Wykaz treści (1984)
 Pamiętam (1992)
 Przed wierszem (1994)
 Imiesłowy (2000)
 wszystkowiersze (2000)
 Przesuwanka (2003)
 Po krzyku (2004)
 Zbierane (1960-2006)
 Gubione (2008)
 Dwanaście wierszy w kolorze (2012)
 Na wysokiej górze (2017)
 Spis z natury (2019)
 jest / jestem (2020)
 ciebie ode mnie (Hania Ranirekin batera, 2022)
Antzezlanak
 Siała baba mak (1995)
 Gdzie baba siała mak (2012)
Lan teorikoak
 Teatr Jana Dormana (1990)
 W widnokręgu Odmieńca (2009)
Elkarrizketak
 Jarosław Borowiec. Szare światło. Rozmowy z Krystyną Miłobędzką i Andrzejem Falkiewiczem (2009)

 Erreferentziak 

 Kanpo estekak 

Kategoria:Polonia Handiko voivoderriko jendea
Kategoria:Poloniako poetak
Kategoria:Emakume poetak
Kategoria:Poloniako antzerkigileak
Kategoria:Emakume antzerkigileak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Polonierazko poetak